Pavilionul ars de la "Matei Balș" nu avea autorizație de incendiu. Primise aviz de la pompieri și trebuia să se pună la punct.
Pavilionul 5 de la Matei Balș nu avea autorizație de incendiu. Clădirea care a luat foc avea aviz de la pompieri și trebuia să se pună la punct. Raport IGSU: Din 1392 de unități medicale, 302 nu au autorizație. Institutul Matei Balș va răspunde solicitărilor de presă când se termină ancheta.
Pavilionul 5 de la Matei Balș, lovit de incendiu, nu este singurul corp de spital fără autorizație ISU.În aceeaşi situaţie sunt 300 de clădiri. Alte 200 nu au nici măcar aviz, arată un raport publicat de Inspectoratul General pentru Situaţii de Urgenţă din 16 noiembrie.Abia seara, şeful Departamentului pentru Situaţii de Urgenţă, Raed Arafat, a spus că pavilionul 5 avea doar un aviz, după o zi în care mai marii din Sănătate și IGSU și-au pasat responsabilitatea.Spitalele COVID stau pe un butoi cu pulbereÎn spitalele care îngrijesc bolnavii de Covid-19, orice scânteie poate declanşa o tragedie, din cauza oxigenului. De verificările staţiilor şi dispozitivelor de Oxigen se ocupă Agenţia Naţională a Medicamentelor şi dispozitivelor medicale.Am întrebat, după incendiul de la Piatra Neamţ, câte controale au fost făcute anul trecut.Aproape 300, în toate spitalele, pentru toate dispozitive medicale.Am solicitat şi Institutului Matei Balş să ne spună când au fost făcute ultime controale pentru instalaţiile electrice sau de oxigen în pavilionul 5.Vom afla răspunsul după finalizarea cercetărilor.